Fallskjermhoppmerket for Luftwaffe

Fallskjermhoppmerket for Luftwaffe (Fallschirmschützenabzeichen der Luftwaffe) er en tysk militær utmerkelse.

Historie 
Merket ble introdusert av Riksmarskalk Hermann Göring 5. november 1936, og var tiltenkt fallskjermhoppere i Luftwaffe i det tredje rike.

Design 
Merket består av en oval stående krans hvor den ene siden er laget av laurbærblader, den andre siden av ekeblader. I senter av kransen er en ørn som stuper ned mot venstre med et hakekors i klørne. Merket er i 2 deler, ørnen er naglet fast med 2 nagler til kransen (unntatt de som er produsert av Gebrüder Wegerhoff Lüdenscheid). En versjon i tøy ble også introdusert, men var ikke tillatt å bruke etter 1942.

Mottakere 
 Fallskjermsoldater i Luftwaffe som fullførte hopptrening
 Fra 1941 – 1944 kunne enhver spesialist bære merket etter å ha fullført hopptrening

Se også 
 Liste over tyske militære utmerkelser 1933-1945

Kilder 
 Wehrmacht-Awards – Paratrooper Badge
 Lexicon der Wehrmacht – Fallschirmschützenabzeichen (der Luftwaffe)
 Cimilitaria – Paratrooper's Badge

Tyske militære utmerkelser
Utmerkelser etablert i 1936
Luftwaffe (Wehrmacht)
Militær fallskjermhopping